Tiranë, lajm fals për tërmet, shoqërohen dy gazetarë
Në polici gazetarët e “Syri.net” dhe gazetës “Shekulli”. Raportuan se do të binte një tërmet i fuqishëm. Panik masiv në Tiranë. Pak më parë ishte rregjistruar një tjetër goditje.
Në Shqipëri policia njoftoi mbrëmjen e së dielës se “publikimit të një lajmi të rremë në portalin "SYRI.net" dhe më pas edhe në disa portale të tjera, se sipas parashikimeve të një sizmologu grek do ketë në orën 23.30 një tërmet të fuqishëm, lajm i cili shkaktoi panik të madh tek qytetarët të cilët braktisën banesat dhe dolën në rrugë. Shërbimet e Drejtorisë Vendore të Policisë Tiranë kanë shoqëruar në Polici gazetarin e portalit "SYRI.net", Aurel Rakipllari dhe gazetaren Daniela Grica e "Shekullit", për veprime të mëtejshme, të cilët kanë bërë publikimin e këtij lajmi të rremë, me pasoja paniku te qytetarët”. Policia bëri të ditur se ka ngritur “një grup të posaçëm hetimor për të bërë të mundur zbardhjen e plotë të autorësisë së këtij lajmi dashakeq që krijoi frikë e panik tek qytetarët”. Lajmi për një tërmet të fuqishëm u përhap me shpejtësi, pas orës 22.00 të mbrëmjes, ndërsa pak më parë ishte rregjistruar një tjetër goditje me magnitudë 4.4 gradë të shkallës Richetr dhe epiqendër pranë Durrësit 20 kilometra në veriperëndim të Tiranës. Lajmi i botuar në “Syri.net kishte që në titull thirrjen drejtuar njerëzve që të dilnin nga shtëpitë. Disa nga sheshet kryesore te Tiranës u mbushën me njerëz. Shumë të tjerë dolën nga banesat duke qëndruar në rrugë. Brenda pak minutash u bllokua dhe trafiku, ndërsa një pjesë e mirë e qytetarëve zgodhën të largohen nga kryeqyteti me makina. Ministria e Mbrojtjes reagoi duke folur për njoftime të rreme. ”, deklaroi në një reagim të sajin Ministria e Mbrojtjes. Më vonë, pak pas orës 23.30 Ministrja e Mbrojtjes Olta Xhaçka doli në një konferencë për shtyp së bashku me një nga ekspertët vendas të sizmiologjisë. Duke i mëshuar më forcë faktit se bëhet fjalë për një njoftim të rremë “për të krijuar panik dhe pasiguri”, ajo paralajmëroi se “kushdo që e ka përhapur këtë lajm të rremë ka kryer një akt të rëndë kriminal të dnueshëm nga Kodi Penal. Ne nuk do të lëmë gurë pa lëvizur derisa të zbulojmë autorin e këtij lajmi, i cili do të paguajë me burg”. Më pas, përmes një postimi në Twitter i njejti paralajmërim u bë dhe nga Ministri i Brendshëm Sandër Lleshaj: shkruajti zoti Lleshaj duke ju referuar shoqërimit të dy gazetarëve. Ndërsa në Facebook, kryeministri Edi Rama u shpreh se Që pas tërmetit të fuqishëm të pasdites të së shtunës, janë rregjistruar mbi 350 pasgoditje të tjera, të një intensiteti më të ulët, mes të cilave dhe dy goditje të tjera të forta, e para pak pas mesnatës të së shtunës dhe e dyta mbrëmë. Sipas bilancit të fundit të bërë të ditur nga autoritetet, në total është mbi 900 numri i banesave dhe pallateve që kanë pësuar dëme. , deklaroi në mbrëmje Ministrja e Mbrojtjes Olta Xhaçka. Paniku dhe frika që kanë shkaktuar lëkundjet e tërmetit, detyroi Ministrinë e Arsimit që të vendosë që dita e hënë të jetë pushim për shkollat 9 vjeçare dhe të mesme në qarqet Tiranë, Durrës dhe Elbasan, shpjegoi ministrja Xhaçka.